Държавен вестник, бр. 89, 2012 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  89
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
ИНСТРУКЦИЯ № 1
от 26 октомври 2012 г. 
за водене на технологичните дневници при 
производството на етилов алкохол от земедел­
ски произход, дестилати и спиртни напитки
Раздел I
Общи положения
Чл. 1. С тази инструкция се определя 
начинът на водене на дневниците по чл. 146, 
ал. 1 от Закона за виното и спиртните напитки 
(ЗВСН) и вписването на данни, позволяващи 
да се определят и контролират автентич­
ността, произходът, категорията на стоките 
и извършените производствени манипулации.
Чл. 2. (1) Инструкцията се отнася за реги­
стрираните производители на етилов алкохол 
от земеделски произход, дестилати и спиртни 
напитки, които притежават удостоверение за 
тази дейност съгласно чл. 132, ал. 4 ЗВСН. 
(2) Дневниците се водят или в електронен 
вид чрез унифициран софтуер, или на харти­
ен носител по образци съгласно приложение 
№ 8 от ЗВСН.
(3) Преди извършване на вписване днев­
ниците се заверяват в Министерството на 
икономиката, енергетиката и туризма. За 
дневниците, водени в електронен вид, минис­
терството одобрява и заверява електронния 
им формат.
(4) Записи в дневниците могат да правят 
само лица, вписани в удостоверението за 
регистрация по чл. 132, ал. 4 ЗВСН. 
(5) Дневници се водят поотделно за всеки 
производствен обект и подобект.
(6) Вписванията в дневниците се извършват 
четливо, по незаличим начин, без оставяне 
на празни полета и страници, в хронологична 
последователност на всеки ред и при точно 
отразяване на технологичния процес. Опера­
циите се изписват с думи съгласно текста в 
отделните колони.
(7) Приетите суровини и материали за пре­
работка, завършените технологични практики 
и производствени манипулации, вложените 
суровини и материали, бутилираната и/или 
реализираната крайна за производителя про­
дукция се вписват в дневниците в деня на 
извършването им.
(8) Когато продуктът е претърпял проме­
ни, които не се дължат на производствена 
манипулация и в случай на ферментация на 
гроздова мъст, плодова мъст и/или плодова 
каша, мъст от зърнени култури, в дневник 
№ 1 се вписват количеството и естеството на 
продукта, получен след тази трансформация.
(9) При производството на спиртни напит­
ки с географско указание в дневник № 1 се 
вписва районът на получаване на изходната 
суровина.
(10) Дневниците се приключват ежегодно 
на 31 декември след пълна инвентаризация 
на продукцията и се представят ежегодно 
до 15 март на следващата година в Минис­
терството на икономиката, енергетиката и 
туризма за проверка.
(11) Дневниците се съхраняват на терито­
рията на производствения обект и се намират 
непрекъснато на разположение на контрол­
ните органи.
(12) Дневниците се съхраняват от реги­
стрираните лица за срок 5 години.
Раздел IІ
Начин и ред за извършване на вписванията
Чл. 3. (1) В дневник № 1 се вписват по­
стъпилите грозде, плодове, зърнени култури 
и/или други суровини и материали за фер­
ментация и технологични цели и получените 
след ферментацията продукти.
(2) Приетите за преработка количества 
грозде, плодове, зърнени култури, други суро­
вини и материали се вписват в дневник № 1 
в края на деня.
(3) Полученият ферментирал продукт от 
ферментационен съд се изписва в същия 
дневник на нов ред, като се оформят партиди 
в зависимост от вместимостта на съдовете.
(4) След приключване на ферментацията 
джибрите и утайките от колона № 13 на днев­
ник № 1 се вписват на отделен ред в колона 
№ 1 на дневник № 3.
(5) Оформените партиди за обработка от 
колона № 13 на дневник № 1 се вписват в 
колона № 1 на дневник № 2. Остатъкът от 
партидата се записва на нов ред в дневник № 1.
(6) Остатъкът от суровините и материалите 
се записва на нов ред в дневник № 1.
(7) В дневник № 1 не се вписват постъпилите 
консумативи за бутилиране на продуктите.
Чл. 4. (1) В дневник № 2 се вписват извър­
шените производствени манипулации.
(2) Производствените манипулации се опис­
ват подробно по реда на тяхното извършване.
(3) Готовите за бутилиране спиртни напитки 
се оформят в партиди.
(4) Количествата, предназначени за бути­
лиране, от колона № 12 на дневник № 2 се 
вписват в колона № 1 на дневник № 4.
(5) Небутилираното количество се записва 
на нов ред в дневник № 2.
Чл. 5. (1) В дневник № 3 се вписват полу­
чените ферментирали продукти от суровини 
от земеделски произход и/или постъпилите 
вторични продукти, предназначени за дести­
лация или дестилация и ректификация.